ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
இந்திய – அமெரிக்க வர்த்தகத்தை புதிய உயரங்களுக்கு கொண்டு செல்ல வேண்டும் - திரு.பியூஷ் கோயல்
இந்திய – அமெரிக்க இருதரப்பு வர்த்தகத்தை புதிய உயரங்களுக்கு கொண்டு செல்ல வேண்டும் என்று மத்திய வர்த்தகத் தொழில்துறை அமைச்சர் திரு.பியூஷ் கோயல் கூறியுள்ளார். இதற்காக இந்திய தொழில் துறையினருடன் இணைந்து பணியாற்றுமாறு அமெரிக்க வர்த்தகத் தொழில் துறைக்கு அமைச்சர் அழைப்பு விடுத்துள்ளார். அமெரிக்க-இந்திய உத்திகள் வகுத்தல் மற்றும் பங்கேற்றல் அமைப்பின் மூன்றாவது வருடாந்திர தலைமைத்துவ உச்சிமாநாட்டில், காணொலிக் காட்சி வாயிலாக உரையாற்றிய போது, இரண்டு ஜனநாயக நாடுகளும், அரசு, தொழில் துறை மற்றும் மக்களுக்கு இடையேயான பல்வேறு மட்டங்களில் ஒருவருக்கொருவர் உதவ உறுதிபூண்டுள்ளதாகத் தெரிவித்தார். இரண்டு நாடுகளும் நியாயமான, சுதந்திரமாக வர்த்தகத்தில் நம்பிக்கை கொண்டுள்ளதாகவும், உலகளாவிய மதிப்புச் சங்கிலியில் இரண்டு நாடுகளும் நம்பிக்கைக்குரிய கூட்டாளிகளாக விளங்க முடியும் என்றும் அமைச்சர் மேலும் கூறினார்.
விரிவான தகவல்களுக்கு - https://pib.gov.in/PressReleasePage.aspx?PRID=1650449
(
மத்திய அமைச்சரவை
ஸ்பெயின் இந்தியா இடையே உறுப்பு மாற்று சிகிச்சை சேவைகள் தொடர்பாக ஒத்துழைப்பிற்கான உடன்படிக்கைக்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, தேசிய உறுப்பு மாற்று நிறுவனம், சுகாதாரத் துறை அமைச்சகம், சமூக சேவை மற்றும் சமத்துவம், ஸ்பெயின் மற்றும் இந்தியாவின், குடும்பநலம் மற்றும் சுகாதாரத் துறையின், சுகாதாரத் துறை இயக்குநர் இடையே உறுப்பு மாற்று சிகிச்சை தொடர்பான ஒத்துழைப்புக்காக கையெழுத்திடப்பட்ட புரிந்துணர்வு ஒப்பந்தத்துக்கு ஒப்புதல் அளித்தது.
இந்த புரிந்துணர்வு ஒப்பந்தம் உறுப்பு மாற்று மற்றும் திசு மாற்று சிகிச்சை துறையில் பரஸ்பர ஒத்துழைப்புக்கு வழிவகுக்கும். அவசியமாக உறுப்பு மாற்று சிகிச்சை தேவைப்படும் பல நோயாளிகளுக்கு அளிக்கப்படும் சிகிச்சைகளை இந்த ஒப்பந்தம் மேம்படுத்தும்.
ஸ்பெயின் நாட்டோடு நடக்கவிருக்கும் இருதரப்பு பேச்சுவார்த்தைகளின்போது, இந்த ஒப்பந்தம் கையெழுத்திடப்படும்.
நிதி அமைச்சகம்
அந்நியச் செலாவணி பரிமாற்ற விகிதம் குறித்த அறிவிக்கை
மத்திய நேரடி வரிகள் மற்றும் தீர்வைகள் வாரியம், அந்நியச் செலாவணி பரிமாற்ற விகிதங்கள் குறித்த அறிவிக்கை 53 / 2020 – சுங்கத்தீர்வைகள்  – ஐ வெளியிட்டுள்ளது. இது குறித்த விரிவான விவரங்களுக்கு : https://pib.gov.in/PressReleasePage.aspx?PRID=1632362
(Visitor Counter : 131
குறு சிறு மற்றும் நடுத்தர தொழில் துறை அமைச்சகம்
துபாய் உலக கண்காட்சி 2020 எம்எஸ்எம்இ அரங்கை மத்திய அமைச்சர் திரு நாராயண் ரானேயும், இணை அமைச்சர் திரு பானு பிரசாத் சிங் வர்மாவும் தொடங்கி வைத்து காதி இந்தியா திரைப்படத்தை வெளியிட்டனர்
துபாய் உலக கண்காட்சி 2020-ல், துபாய் அரசின் அதிகாரிகள் மற்றும் நாடு முழுவதிலுமிருந்து இணைந்த பிரமுகர்கள் முன்னிலையில், மத்திய எம்எஸ்எம்இ அமைச்சர் திரு நாராயண் ரானே, எம்எஸ்எம்இ இணை அமைச்சர் திரு பானு பிரசாத் சிங் வர்மா ஆகியோர், எம்எஸ்எம்இ செயலர் திரு பி பி ஸ்வெயின், காதி கிராமத் தொழில்கள் ஆணையத்தின் தலைவர் திரு வினய் குமார் சக்சேனா ஆகியோருடன் எம்எஸ்எம்இ அரங்கினை இணையம் வழியாக இன்று தொடங்கி வைத்தனர். சர்வதேச கண்காட்சிகள் குழுவின் மூலம் நடத்தப்படும் துபாய் உலக கண்காட்சி 2020 என்பது “மனங்களை இணைத்து, எதிர்காலத்தை உருவாக்குவதல்” என்ற மையப் பொருளுடன், உலகின் மிகச் சிறந்த கண்காட்சியில், லட்சக்கணக்கான மக்களை ஓரிடத்தில் கொண்டு வருவது, மனித அறிவையும், சாதனையையும் கொண்டாடுவது என்பதை நோக்கமாகக் கொண்டது. இந்தக் கண்காட்சியில் எம்எஸ்எம்இ-யின் பங்கேற்பு இந்தியாவின் எம்எஸ்எம்இ நிலைமை பற்றி புரிதலை உருவாக்க உதவும் என்பதோடு உலகம் முழுவதும் உள்ள சிறந்த நடைமுறைகளைப் பரிமாறிக் கொள்ள உதவும் வகையில், பல்வேறு நாடுகள் வணிக மற்றும் தொழில் நிறுவனங்களின் தலைவர்களுடன், கலந்துரையாடவும் வகை செய்யும்.
காதி கிராமத் தொழில்கள் ஆணையத்தால் தயாரிக்கப்பட்ட காதி இந்தியா திரைப்படத்தையும் மத்திய அமைச்சர் வெளியிட்டார். தொடக்க நிகழ்வில் உரையாற்றிய திரு ரானே, வேலைவாய்ப்பை உருவாக்குதல், பொருள்கள் உற்பத்தியின் அடித்தளத்தை விரிவாக்குதல், ஆகியவற்றில் எம்எஸ்எம்இ முக்கிய பங்கு வகிக்கிறது. தற்போது 11 கோடிக்கும் அதிகமானவர்களுக்கு வேலைவாய்ப்பை அளிக்கும் 6 கோடிக்கும் அதிகமான நிறுவனங்களை இது கொண்டுள்ளது. மேலும், ஜிடிபி-க்கு 30 சதவீதத்திற்கு அதிகமாகவும் இந்தியாவிலிருந்து ஒட்டுமொத்த ஏற்றுமதியில், 48 சதவீதத்திற்கு அதிகமாகவும் பங்களிப்பு செய்து பொருளாதார வளர்ச்சியில், குறிப்பிடத்தக்க பங்காளியாக இது உள்ளது. ஏற்றுமதி, பொருட்களின் தரம், ஜிடிபி-க்கு பங்களிப்பு, இந்தியாவில் செயல்படும் அனைத்து எம்எஸ்எம்இ-க்களுக்கும் உலகத் தரத்திலான கட்டமைப்பையும், நவீன தொழல்நுட்பத்தையும் வழங்குதல் ஆகியவற்றில் புதிய உச்சங்களைத் தொடுவதன் மூலம், நாடு முழுவதும் எம்எஸ்எம்இ-க்களுக்கான முத்திரையைப் பதிப்பது அமைச்சகத்தின் குறிக்கோளாகும் என்றார்.
பாதுகாப்பு அமைச்சகம்
சைனிக் பள்ளிகளின் கட்டண அமைப்பு
மத்திய பாதுகாப்பு அமைச்சகத்தின்கீழ் சைனிக் பள்ளிகளில் பயிலும் மாணவர்களின் நிதிச்சுமையை குறைக்கும் வகையில் கல்வி உதவித்தொகை வழங்கப்படும் என அறிவிக்கப்பட்டுள்ளது. இதுதொடர்பான அறிவிப்பு பட்ஜெட்டில் அறிவிக்கப்பட்டுள்ளது. இதன்படி, தேசிய பாதுகாப்பு அகாடமி, கடற்படை அகாடமி ஆகியவற்றில் பயிலும் மாணவர்களின் 11 மற்றும் 12 ஆம் வகுப்புகளுக்கான கல்விக் கட்டணங்களில் 50 சதவீதம் திருப்பி வழங்கப்படும்.
இதேபோல், சைனிக் பள்ளிகளில் பயிலும் மாணவர்களுக்கு கல்வி உதவித் தொகை வழங்கப்படும். முன்னாள் ராணுவ வீரர்கள், ராணுவ வீரர்கள், மாநில அரசின் ஊக்கத் தொகை பெற்றவர்கள் ஆகியோர் இந்த கல்வி உதவித் தொகையை பெறுவதற்கு தகுதியானவர்கள். பெற்றோரின் நிதிச்சுமையை கருத்தில் கொண்டு 2020-21 நிதியாண்டில் கொரோனா பெருந்தொற்றுக் காலத்தில் கல்விக் கட்டணத்தை உயர்த்தக்கூடாது என சைனிக் பள்ளிகளுக்கு அறிவுறுத்தப்பட்டது.
பாதுகாப்பு அமைச்சகத்தின் சார்பில், சைனிக் பள்ளியில் 6 ஆம் வகுப்பு முதல் 12 ஆம் வகுப்பு பயிலும் மாணவர்களில் அவர்களது கல்விக் கட்டணத்தில் 50 சதவீதத்தை  மத்திய அரசு வழங்கும்.
மக்களவையில் இன்று நாடாளுமன்ற உறுப்பினர் திரு. ஞானதிரவியம் எழுப்பியக் கேள்விக்கு, மத்திய பாதுகாப்பு இணை அமைச்சர் திரு. அஜய் பட் எழுத்துபூர்வமாக அளித்த பதிலில் இதனை தெரிவித்துள்ளார்.
------
AP/ES/PK/RJ
(Visitor Counter : 103
சிறப்பு சேவைகள் மற்றும் கட்டுரைகள்
ரூ 38.64 லட்சம் மதிப்புடைய பிரிட்டிஷ் பவுண்டு கரன்சி நோட்டுகள் சென்னை சர்வதேச சரக்கு முனையத்தில் சென்னை விமான சுங்கத்துறையால் பறிமுதல் – ஒருவர் கைது
கூரியர் மூலம் இந்தியாவில் இருந்து வெளிநாட்டு கரன்சி நோட்டுகள் கடத்தப்பட இருப்பதாக கிடைத்த துப்பைத் தொடர்ந்து, சிங்கப்பூருக்கு செல்ல வேண்டிய சரக்குப் பெட்டி ஒன்று சென்னை சர்வதேச சரக்கு முனையத்தில் தடுத்து நிறுத்தப்பட்டது.
கூரியர் பொட்டலம் போல் இருந்த அந்த அட்டைப் பெட்டிக்குள் கோப்பைகள், எஃகுத் தட்டுகள், துணிகள் மற்றும் வாசனைப் பொருள்கள் ஆகியவை இருப்பதாகக் கூறப்பட்டிருந்தது. பெட்டியை சோதித்த போது, 25 எஃகுத் தட்டுகள் குறிப்பிடப்பட்ட இதர பொருள்களோடு இருந்தன. தட்டுகள் வழக்கத்தை விட கனமாகவும், உயர் தர எஃகினால் தயாரிக்கப்பட்டும் இருந்தன. அவற்றை ஆழ்ந்து சோதித்துப் பார்த்ததில் இரு தனித்தனித் தட்டுகளை ஒன்றாக இணைத்து ஒரே தட்டுப் போல் செய்யப்பட்டிருந்தது கண்டறியப்பட்டது. இணைக்கப்படடிருந்த தட்டுகளைக் கத்தரித்துப் பிரித்து பார்த்த போது, பவுண்ட் நோட்டுகள் உள்ளே ஒளித்து வைக்கப்பட்டிருந்தது கண்டுபிடிக்கப்பட்டது. ரூ 38.64 லட்சம் மதிப்புடைய 50 எண்ணிக்கையிலான 40000 பிரிட்டிஷ் பவுண்டு கரன்சி நோட்டுகள், சுங்க சட்டம், 1962 r/w அந்நியச் செலாவணி மேலாண்மை  விதிமுறைகள், 2015-இன் கீழ் பறிமுதல் செய்யப்பட்டன.
இந்தச் சரக்கைப் பதிவு செய்திருந்த சென்னையை சேர்ந்த ஒருவர் கைது செய்யப்பட்டுள்ளார்.
சென்னை சர்வதேச விமான நிலையத்தின் சுங்க ஆணையர் வெளியிட்டுள்ள செய்தி குறிப்பின் படி, இது தொடர்பாக மேலும் விசாரணை நடந்து வருகிறது.
குடியரசுத் தலைவர் செயலகம்
ராஞ்சி ஐ.ஐ.ஐ.டி-யின் இரண்டாவது பட்டமளிப்பு விழாவில் குடியரசுத்தலைவர் பங்கேற்பு
ராஞ்சியில் உள்ள இந்திய தகவல் தொழில்நுட்பக் கழகத்தின் இரண்டாவது பட்டமளிப்பு விழாவில் குடியரசுத்தலைவர் திருமதி திரௌபதி முர்மு கலந்து கொண்டு உரையாற்றினார்.
இந்தியா, தனது புத்தொழில் சூழலியலை வலுப்படுத்தியும், தற்சார்பை ஊக்குவித்தும், தொழில்முனைவு கலாச்சாரத்தை நோக்கி முன்னேறி வருவதாக விழாவில் பேசுகையில் குடியரசுத்தலைவர் குறிப்பிட்டார். இந்த வகையில் அறிவியல் ஆராய்ச்சி மற்றும் புதிய கண்டுபிடிப்புகள் ஆகியவை நாட்டின் வளர்ச்சியில் முக்கிய அங்கம் வகிக்கின்றன. அதிகரித்து வரும் பிரச்சினைகளுக்கு நிலையான தீர்வுகள் மற்றும் புதிய கண்டுபிடிப்புகளை உருவாக்குவதற்கு ஆராய்ச்சி வாயிலாகத்தான் புதிய நடைமுறைகள், பொருட்கள் மற்றும் வடிவமைப்புகளை உருவாக்க முடியும். தொழில்நுட்பத்தை சமூக நீதியின் கருவியாக பயன்படுத்த வேண்டும் என்று அவர் வலியுறுத்தினார்.
உலகளவில் மூன்றாவது மிகப்பெரிய தொழில்நுட்ப புத்தொழில் சூழலியல் இந்தியாவில் நிலவுவதாக குடியரசுத்தலைவர் பெருமிதம் தெரிவித்தார். திறன் வாய்ந்த கருவிகளை நாம் ஏற்கனவே பயன்படுத்தி வந்த போதும் இது போன்ற உபகரணங்களை சாமானிய மக்களுக்கும் கிடைக்கச் செய்து ஒட்டுமொத்த நிலைத்தன்மைக்கு இணங்க செயல்பட வேண்டும் என்று அவர் கேட்டுக்கொண்டார். இங்குதான் தொழில்நுட்ப வல்லுநர்களின் பங்கு மிகவும் சவாலானதாகிறது. இதற்கு தங்களது சிந்தனையிலும், பணியிலும் முழுமையான அணுகுமுறையை அவர்கள் பின்பற்ற வேண்டும்.
நாட்டையும், சமூகத்தையும் மாற்றும் அபரிமிதமான திறன் நமது இளைஞர்களிடையே இருப்பதாக திருமதி திரௌபதி முர்மு குறிப்பிட்டார். வளர்ந்த மற்றும் உணர்வுப் பூர்வமான நாட்டை உருவாக்குவதில் இளைஞர்கள் மிகப்பெரிய அளவில் பங்களிக்கலாம். சமூகம் மற்றும் நாட்டின் முன்னேற்றத்திற்காக இளைஞர்கள் பணியாற்ற அவர்களுக்கு சரியான பாதையைக் காட்டி ஊக்குவிப்பது நமது கடமை. எதிர்வரும் சவால்களை சமாளிக்க தொழில்துறை மற்றும் மாணவர்களை தயார்படுத்துவதில் தேசிய மற்றும் சர்வதேச நிறுவனங்களுடன் ராஞ்சி இந்திய தகவல் தொழில்நுட்பக் கழகம் இணைந்து பணியாற்ற வேண்டும் என்று அவர் வலியுறுத்தினார்.
(AD/RB/KRS
ஆயுஷ்
சர்வதேச யோகா தினத்தன்று பிரதமரின் கருத்துகள் தொலைக்காட்சியில் ஒளிபரப்பப்படும்
சர்வதேச யோகா தினம் 2020-இன் முக்கிய நிகழ்ச்சியின் சிறப்பம்சமாக பிரதமர் திரு. நரேந்திர மோடியின் செய்தி இருக்கும். பிரதமரின் கருத்துகள் 21 ஜூன், 2020 அன்று காலை 6:30 மணிக்கு தொலைக்காட்சியில் ஒளிபரப்பப்படும். இந்த வருடத்தின் சர்வதேச யோகா தினம் மின்னணு மற்றும் டிஜிட்டல் தளங்களில் ஆயுஷ் அமைச்சகத்தால் பெரிய அளவில் கடைப்பிடிக்கப்படுகிறது.
டிடி நேஷ்னல், டிடி நியூஸ், டிடி பாரதி, டிடி இந்தியா, டிடி உருது, டிடி ஸ்போர்ட்ஸ், டிடி கிசான், அனைத்து RLSS அலைவரிசைகள் மற்றும் அனைத்து பிராந்திய நிலையங்களிலும் பிரதமரின் கருத்துகள் ஒளிபரப்பப்படும். கடந்த வருடங்களின் சர்வதேச யோகா தினங்களைப் போலவே, இந்த உரையைத் தொடர்ந்து மொரார்ஜி தேசாய் தேசிய யோகா நிறுவனத்தின் குழுவினரால் 45- நிமிடங்களுக்கு பொது யோகா செயல்முறைகள் நேரலையில் செய்து காட்டப்படும். பல்வேறு வயதினர் மற்றும் பலதரப்பட்ட மக்களை கருத்தில் கொண்டு இந்த பொது யோகா செயல்முறை பயிற்சி வடிவமைக்கப்பட்டுள்ளது. பொது யோகா செயல்முறையில் பயிற்சி மேற்கொள்வோருக்கு யோகா மீது ஆர்வமும், உந்துதலும் ஏற்படும் வாய்ப்புகள் அதிகமுள்ளதல், அவர்கள் இதை நீண்ட காலத்துக்கு தொடரலாம்.
கடந்த வருடங்களின் சர்வதேச யோகா தினங்களில், பொது இடங்களில் மக்கள் பெரிய அளவில் கலந்து கொண்ட இணக்கமான யோகா நிகழ்ச்சிகள் ஆயிரக்கணக்கில் நடைபெற்றது கவனிக்கப்பட்டது. ஆனால், கொவிட்-19 காரணமாக ஏற்பட்டுள்ள தற்போதைய உலகளாவிய சுகாதார அவசர நிலையினால், அத்தகைய கொண்டாடங்களில் சிறிய அளவில் இந்த வருடம் கவனம் செலுத்தி, மக்கள் தங்களது வீடுகளில் ஒட்டு மொத்தக் குடும்பத்தோடு யோகா செய்வதன் மீது அதிகமாக கவனம் திரும்பியுள்ளது.
சர்வதேச யோகா தினத்தை நாடு முழுவதும் அனுசரிப்பதற்கான மைய அமைச்சகமாக உள்ள ஆயுஷ் அமைச்சகம், கொவிட்-19 நெருக்கடியின் போது வீடுகளில் யோகா பயிற்சி மேற்கொள்ளும் பழக்கத்தை வளர்ப்பதற்கும், ஊக்குவிப்பதற்கும், பல்வேறு இணைய மற்றும் கலப்பு-இணைய முயற்சிகளை கடந்த மூன்று மாதங்களாக எடுத்து வருகிறது.
செயல் முறையை மக்கள் கற்றுக்கொள்ளவும், கடைப்பிடிக்கவும், டிடி பாரதியில் தினசரி காலை, பொது யோகா செயல்முறை நிகழ்ச்சி உள்ளிட்ட பல்வேறு ஆன்லைன் முயற்சிகளை ஆயுஷ் அமைச்சகம் மேற்கொண்டது. ஆயுஷ் அமைச்சகத்தின் இணையதளம், யோகா இணையதளம், அதன் சமுக ஊடகப்பக்கங்கள், தலைசிறந்த யோகா நிபுணர்களின் தினசரி நிகழ்ச்சிகள் உள்ளிட்ட கூடுதல் அம்சங்களும் கிடைக்கச் செய்யப்பட்டன. கல்வி நிறுவனங்கள், அரசு அமைப்புகள், தொழில் நிறுவனங்கள், தொழிற்சாலைகள் மற்றும் கலாச்சார அமைப்புகள் உள்ளிட்ட ஏராளமான தனிநபர்களும், நிறுவனங்களும் தங்களது பணியாளர்கள், உறுப்பினர்கள் மற்றும் இதர பங்குதாரர்களின் நலனுக்காக சர்வதேச யோகா தினத்தில் தங்கள் வீடுகளில் இருந்தே கலந்து கொள்ள உறுதியளித்துள்ளன. இந்த முயற்சிகளின் காரணமாக, நாட்டின் பல்வேறு பகுதிகளில் உள்ள யோகா சமூகத்தினரும், வீடுகளில் இருந்து இணையப் போகும் ஆயிரக்கணக்கான குடும்பங்களும், சர்வதேச யோகா தினத்தை அனுசரிக்கத் தற்போது தயாராக உள்ளனர்.
21 ஜூன், 2020 அன்று காலை 6:30 மணிக்கு சர்வதேச யோகா தினம் 2020-ஐ கொண்டாடவும், வீடுகளில் இருந்து மகிழ்ச்சியான முறையில் மேற்கொள்ளப்போகும் பொது யோகா செயல்முறையில் கலந்து கொள்ளவும் உலகெங்கிலும் உள்ள யோகா மேற்கொள்பவர்களை ஆயுஷ் அமைச்சகம் வரவேற்கிறது.
பாதுகாப்பு அமைச்சகம்
ஐஎன்எஸ் சில்காவில் பிரிவு 01/2021-ன் பயிற்சி நிறைவு விழா
இந்திய கடற்படை மற்றும் கடலோர காவல்படையின் பிரிவு 01/2021-ஐ சேர்ந்த 2142 பயிற்சியாளர்கள் தெற்கு கடற்படை தளத்தின் கீழ் உள்ள ஐஎன்எஸ் சில்காவில் பயிற்சி நிறைவு செய்ததற்கான நிகழ்ச்சி 2021 ஜூலை 9 அன்று நடைபெற்றது.
இந்திய கடற்படை பயிற்சி நிலையத்தின் தலைவர் துணை அட்மிரல் எம் ஏ ஹம்பிஹோலி அணிவகுப்பு மரியாதையை ஏற்றுக்கொண்டார். 21 வாரங்கள் பயிற்சியை வெற்றிகரமாக நிறைவு செய்ததை குறிக்கும் வகையில் இந்த நிகழ்ச்சி அமைந்தது.
பயிற்சியை சிறப்பாக நிறைவு செய்தவர்களுக்கு பதக்கங்கள் மற்றும் கோப்பைகளை தலைமை விருந்தினர் வழங்கினார். நிகழ்ச்சியில் உரையாற்றிய அட்மிரல், பயிற்சியை நிறைவு செய்துள்ளவர்கள் தங்களது திறமைகளை மேலும் வளர்த்துக் கொண்டு, தங்களது பணியில் சிறந்து விளங்க வேண்டும் என்று கேட்டுக்கொண்டார். கடற்படையின் அடிப்படை விழுமியங்களான ‘கடமை, மரியாதை மற்றும் வீரத்தை’ உயர்த்திப் பிடிக்குமாறும் அவர் கேட்டுக்கொண்டார்.
இந்திய கடற்படையை சேர்ந்த ஆசிஷ் சவுத்ரி, குல்ஷன் குமார் மற்றும் கடலோர காவல் படையை சேர்ந்த கெய்க்வாட் அஜித் சுரேஷ் மற்றும் ராத்தூர் ஆகியோர் சிறந்த பயிற்சியாளர்களாக அறிவிக்கப்பட்டனர்.
முன்னதாக, 2021 ஜூலை 8 அன்று கலை நிகழ்ச்சி நடைபெற்றது. ஒட்டுமொத்த வெற்றியாளர் கோப்பையை சிவாஜி பிரிவுக்கும், இரண்டாவது பரிசை ஏகலைவா பிரிவுக்கும் அட்மிரல் வழங்கினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734411
----
(Visitor Counter : 156
மனித வள மேம்பாட்டு அமைச்சகம்
மெய்நிகர் மோசடியாளர்களைக் கண்டறியும் 'ஃபேக்பஸ்டர்’
பஞ்சாப் மாநிலத்தின் ரோபோரில் உள்ள இந்திய தொழில்நுட்பக் கழகம் மற்றும் ஆஸ்திரேலியாவின் மோனாஷ் பல்கலைக்கழகத்தின் ஆராய்ச்சியாளர்களும் இணைந்து மெய்நிகர் கருத்தரங்கங்களில் எவருக்கும் தெரியாமல் நுழையும் போலி நபர்களைக் கண்டறிவதற்காக ‘ஃபேக்பஸ்டர்’ என்று அழைக்கப்படும் தனித்துவம் வாய்ந்த கண்டறிவியை உருவாக்கியுள்ளனர். சமூக ஊடகங்களில் ஒருவரைக் களங்கப்படுத்தும் அல்லது கேலி செய்யும் வகையில் ஒருவரது முகத்திற்குப் பதிலாக வேறு ஒருவரது முகத்தை மாற்றுவது போன்ற செயல்களையும் இந்தக் கருவியால் கண்டறிய முடியும்.
தற்போதைய பெருந்தொற்று காலகட்டத்தில், பெரும்பாலான அலுவலகக் கருத்தரங்குகளும், பணிகளும் இணையதளம் வாயிலாக நடைபெற்று வரும் வேளையில், இந்தத் தீர்வின் வாயிலாக மெய்நிகர் கருத்தரங்கில் கலந்துகொண்டுள்ள யாரேனும் ஒருவரது காணொலி, போலியாக சித்தரிக்கப்பட்டுள்ளதா என்பதை அறிய முடியும். அதாவது இணையக் கருத்தரங்கம் அல்லது மெய்நிகர் வாயிலாக நடைபெறும் கூட்டங்களில், உங்களது சக பணியாளர்களின் ஒருவரது சார்பாக வேறு ஒருவர் அவரது முகத்தை மாற்றிக் கலந்து கொள்கிறாரா என்பதை இந்தத் தொழில்நுட்பம் கண்டறியும்.
இந்த ‘ஃபேக்பஸ்டர்’ கருவியை உருவாக்கிய நான்கு நபர் குழுவில் முக்கிய உறுப்பினரான டாக்டர் அபினவ் தால் இதுபற்றிக் கூறுகையில், “அதிநவீன செயற்கை நுண்ணறிவு தொழில்நுட்பங்களின் வாயிலாக ஊடகங்களில் போலியான தகவல்கள் அதிகரித்துள்ளன. இது போன்ற தொழில்நுட்பங்கள் பரிணாம வளர்ச்சி அடைந்து மிகவும் யதார்த்தமாகக் காட்சி தருகின்றன. இதனை கண்டறிவது மிகவும் சவாலாக உள்ளது”, என்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1719821
-------
(Visitor Counter : 187
எரிசக்தி அமைச்சகம்
விரிவாக்கத் திட்டங்களுடன் எதிர்காலத்துக்காக சிறப்பாக தயாராகிக் கொண்டிருக்கும் என்.டி.பி.சி, மத்திய மின்துறை அமைச்சர் திரு ஆர் கே சிங் பாராட்டு
விரிவாக்கத் திட்டங்களுடன் எதிர்காலத்துக்காக சிறப்பான முறையில் தேசிய அனல் மின் கார்ப்பரேஷன் லிமிடெட் நிறுவனம் தயாராகிக் கொண்டிருப்பதாக மத்திய மின்துறை அமைச்சர் திரு ஆர்.கே.சிங் குறிப்பிட்டுள்ளார்.
இணைய வழியில் நடைபெற்ற என்.டி.பி.சி நிறுவனத்தின் 46-வது ஆண்டு தொடக்க விழாவில், அந்த நிறுவனத்தின் மூத்த நிர்வாகிகள், ஊழியர்கள் மற்றும் அவர்களிடன் குடும்பத்தினரிடையே திரு ஆர்.கே.சிங் உரையாற்றினார்.
அப்போது அவர் பேசியதாவது:
பொறுப்புமிக்க பெருநிறுவனம் என்ற வகையில் பல்வேறு திட்டங்களுடன் எதிர்காலத்தை சிறப்பாக வடிவமைக்கும் பணியில் தேசிய அனல் மின் கார்ப்பரேஷன் லிமிடெட் நிறுவனம் ஈடுபட்டுள்ளது. அர்பணிப்புக்கு சான்றாக, சுற்றுச்சூழல் மற்றும் மிக வேகமாக வளர்ந்து வரும் கூடுதல் திறனான புதுப்பிக்கத்தக்க எரிசக்தி திட்டங்களை நோக்கி என்.டி.பி.சி கடமையாற்ற உள்ளது.
பெருந்தொற்று காலத்தின்போது, நமது அன்றாட வாழ்க்கைகு தேவையான மின்சாரத்தின் முக்கியத்துவத்தை வலுப்படுத்தும் வகையில் நாடு முழுவதும் தடையற்ற மின் விநியோகத்தை என்.டி.பி.சி உறுதி செய்தது.
இவ்வாறு மத்திய அமைச்சர் திரு ஆர்.கே.சிங் பேசினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்;
https://www.pib.gov.in/PressReleasePage.aspx?PRID=1671017
பிரதமர் அலுவலகம்
ஃபார்டெஸ்க் மெட்டல்ஸ் குழுமம் மற்றும் ஃபார்டெஸ்க் ஃபியூச்சர் இண்டஸ்ட்ரீஸ் நிறுவனத்தின் நிர்வாக தலைவரும், நிறுவனருமான டாக்டர் ஆண்ட்ரூ ஃபாரஸ்ட் உடன் பிரதமர் சந்திப்பு
ஆஸ்திரேலிய நாட்டின் முன்னணி தொழிலதிபரான ஃபார்டெஸ்க் மெட்டல்ஸ் குழுமம் மற்றும் ஃபார்டெஸ்க் ஃபியூச்சர் இண்டஸ்ட்ரீஸ் நிறுவனத்தின் நிர்வாகத் தலைவரும், நிறுவனருமான டாக்டர் ஆண்ட்ரூ ஃபாரஸ்ட்டை பிரதமர் திரு நரேந்திர மோடி, ஆஸ்திரேலிய நாட்டின் சிட்னியில் மே 23, 2023 அன்று சந்தித்துப் பேசினார்.
பசுமை ஹைட்ரஜன் துறையில் இந்திய நிறுவனங்களுடன் இணைந்து பணியாற்றும் ஃபார்டெஸ்க் குழுமத்தின் திட்டத்திற்கு பிரதமர் வரவேற்பு தெரிவித்தார். புதுப்பிக்கத்தக்க எரிசக்தி துறைக்கு இந்தியா அதிக முக்கியத்துவம் அளித்து வருவதை வலியுறுத்தி, பசுமை ஹைட்ரஜன் இயக்கம் போன்ற முன்முயற்சிகளும், மாற்றங்களைக் கொண்டுவரும் சீர்திருத்தங்களையும் இந்தியா எடுத்து வருவதை பிரதமர் சுட்டிக்காட்டினார்.
ஃபார்டெஸ்க் ஃபியூச்சர் இண்டஸ்ட்ரீஸ் நிறுவனத்தின் திட்டங்கள் மற்றும் இந்தியாவில் மேற்கொள்ள திட்டமிடப்பட்டுள்ள திட்டங்கள் குறித்து பிரதமரிடம் டாக்டர் ஃபாரஸ்ட் விளக்கினார்.
பிரதமர் அலுவலகம்
காத்யாயினி அம்மனைப் பிரதமர் வணங்கினார்
நவராத்திரியின் போது நமது சமுதாயத்தில் சகோதரத்துவம் மற்றும் கருணையை மேம்படுத்துவதற்காக பக்தர்களுக்கு காத்யாயினி அம்மன் ஆசீர்வாதத்தைப் பிரதமர் திரு நரேந்திர மோடி வேண்டியுள்ளார்.
இது தொடர்பாகப் பிரதமர் நரேந்திர மோடி வெளியிட்டுள்ள ட்விட்டர் செய்தியில், “காத்யாயினியை நான் வணங்குகிறேன். அம்மனின் ஆசீர்வாதம் நமக்குக் கிடைக்கட்டும். அம்மனால் நம் சமுதாயத்தில் சகோதரத்துவம் மற்றும் கருணை மேலும் அதிகரிக்கட்டும்” என குறிப்பிட்டுள்ளார்.
வணிகம் மற்றும் தொழில்துறை அமைச்சகம்
“பொதுக்கொள்முதல்  ஆணை 2017” மாநாட்டை திரு.பியூஷ் கோயல் தொடங்கி வைத்தார்
பங்குதாரர்களுக்கு விழிப்புணர்வை ஏற்படுத்தும் விதமாக, “பொதுக்கொள்முதல்  ஆணை 2017” மாநாட்டை, மத்திய வர்த்தகம், தொழில்துறை, நுகர்வோர் விவகாரங்கள் துறை அமைச்சர் திரு.பியூஷ் கோயல், புதுதில்லியிலுள்ள வனிஜ்யா பவனில் தொடங்கி வைத்தார்.
மாநாட்டில் உரையாற்றிய திரு.பியூஷ் கோயல், “2047-ம் ஆண்டுக்குள் வளர்ந்த நாடாக இந்தியாவை மாற்றுவதற்கான கூட்டு முயற்சியை எடுக்க வேண்டும் என்றும், இது சுதந்திர தின அமிர்தப் பெருவிழாவில் பிரதமர் திரு.நரேந்திர மோடி தெரிவித்த 5 உறுதி மொழிகளில் ஒன்றாகும் என்றும் கூறினார்.
பொதுக்கொள்முதலில் எங்கள் இலக்கு: நம்பிக்கை, நம்பகத்தன்மை மற்றும் செழிப்பு என்று திரு.பியூஷ் கோயல் தெரிவித்தார். அரசின் மின்சந்தை செயல்பாட்டில், செயற்கை நுண்ணறிவை பயன்படுத்த அரசாங்கம் ஆர்வத்துடன் இருப்பதாகவும், இதனை மேலும் திறம்பட செயல்படுத்த தொழில்துறைகள் ஒத்துழைப்பை அளிக்க வேண்டும் என்றும் குறிப்பிட்டார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853869
ரெயில்வே அமைச்சகம்
9 ரயில் நிலையங்களுக்கு 2670 படுக்கை வசதிகளுடன் கொவிட் சிகிச்சை ரயில் பெட்டிகளை அனுப்பியுள்ளது ரயில்வே
கொவிட் இரண்டாவது அலையில், தொற்று பாதிப்பு அதிகரித்துள்ளதால், கொவிட் சிகிச்சை ரயில் பெட்டிகளை அனுப்பும் படி பல மாநிலங்கள் கோரிக்கை விடுத்துள்ளன. ரயில்வேயிடம் கொவிட் சிகிச்சைக்காக மாற்றியமைக்கப்பட்ட 4000 ரயில் பெட்டிகள் 64,000 படுக்கைகளுடன் தயார் நிலையில் உள்ளன.
9 ரயில் நிலையங்களுக்கு 2670 படுக்கை வசதிகளுடன் கொவிட் சிகிச்சை ரயில் பெட்டிகள் அனுப்பி வைக்கப்பட்டுள்ளன. தற்போது, இந்த கொவிட் சிகிச்சை பெட்டிகளில் நோயாளிகள் அனுமதிக்கப்படுவது அதிகரித்து வருகிறது.
மொத்தம் 81 பேர், கொவிட் சிகிச்சை ரயில் பெட்டிகளில் அனுமதிக்கப்பட்டுள்ளனர். 22 பேர் குணமடைந்து வீடு திரும்பியுள்ளனர். எங்கும் எந்த உயிரிழப்பும் ஏற்படவில்லை.
தில்லி, உத்திரப் பிரதேசம், மத்தியப் பிரதேசம் மற்றும் மகாராஷ்டிராவில் 9 ரயில் நிலையங்களில் நிறுத்தி வைக்கப்பட்டுள்ள ரயில் பெட்டிகளின் விவரம்:
தில்லியில் மாநில அரசின் தேவையை ரயில்வே முழு அளவில் நிறைவேற்றி வருகிறது. இங்கு 1200 படுக்கை வசதிகளுடன் 75 ரயில் பெட்டிகள் அனுப்பி வைக்கப்பட்டன. இவற்றில் 50 ரயில் பெட்டிகள் சகுர் பஸ்தி ரயில் நிலையத்திலும், 25 ரயில் பெட்டிகள் ஆனந்த் விகார் ரயில் நிலையத்திலும் உள்ளன. தற்போது சகுர்பஸ்தி ரயில் நிலையத்தில் 5 நோயாளிகள் அனுமதிக்கப்பட்டுள்ளனர். ஒருவர் குணமடைந்து வீடு திரும்பியுள்ளார். கடந்தாண்டு கொவிட் முதல் அலையின் போது, சகுர்பஸ்தி ரயில் நிலையத்தில் நிறுத்தப்பட்டிருந்த கொவிட் சிகிச்சை பெட்டிகளில் 857 பேர் அனுமதிக்கப்பட்டனர்.
மத்தியப் பிரதேசம் போபாலில், 292 படுக்கை வசதிகளுடன் 20 கொவிட் சிகிச்சை பெட்டிகள் அனுப்பப்பட்டுள்ளன. தற்போது இங்கு 3 பேர் சிகிச்சை பெற்று வருகின்றனர்.
மகாராஷ்டிரா நந்த்ரூபரில் 292 படுக்கை வசதிகளுடன் 24 பெட்டிகள் அனுப்பி வைக்கப்பட்டுள்ளன. இவற்றில் இதுவரை 73 பேர் அனுமதிக்கப்பட்டுள்ளனர். தற்போதைய 2வது அலையில் மட்டும் 55 பேர் அனுமதிக்கப்பட்டு, 7 பேர் குணமடைந்துள்ளனர். இன்று 4 பேர் அனுமதிக்கப்பட்டனர்.
உத்திரப் பிரதேச அரசு எந்த வேண்டுகோளும் விடுக்கவில்லை என்றாலும், இங்கு பைசாபாத், பதோகி, வாரணாசி, பரேலி மற்றும் நசிபாபாத் ஆகிய இடங்களில் தலா 10 கொவிட் சிகிச்சை ரயில் பெட்டிகள் நிறுத்தி வைக்கப்பட்டுள்ளன. இவற்றில் மொத்தம் 800 படுக்கை வசதிகள் உள்ளன.
------
(Visitor Counter : 192
பிரதமர் அலுவலகம்
பிரதமருடன் செயின்ட் வின்சென்ட் மற்றும் க்ரனடைன்ஸ் பிரதமர் சந்திப்பு
செயின்ட் வின்சென்ட் மற்றும் க்ரனடைன்ஸ் நாட்டின் பிரதமர் டாக்டர். ரால்ஃப் எவரார்டு கோன்சால்வேஸ் இன்று  பிரதமர் திரு. நரேந்திர மோடியை சந்தித்துப் பேசினார். இந்தியாவிற்கு வருகை தரும் செயின்ட் வின்சென்ட் மற்றும் க்ரனடைன்ஸ் நாட்டின் முதலாவது பிரதமரான கோன்சால்வேஸ், புதுதில்லியில் நேற்று நடைபெற்ற, பாலைவனமாதலை எதிர்கொள்வதற்கான உயர்மட்ட அளவிலான ஐ.நா. மாநாட்டிலும் கலந்து கொண்டார்.
செயின்ட் வின்சென்ட் மற்றும் க்ரனடைன்ஸ் நாட்டிலும், கரீபியன் மற்றும் லத்தீன் அமெரிக்க நாடுகளிலும் இந்தியா மீது மிகுந்த நன்மதிப்பு வைத்திருப்பதாக பிரதமர் கோன்சால்வேஸ் தெரிவித்தார். வளர்ச்சிப் பணிகளில் இந்தப் பிராந்தியத்திற்கும், இந்தியாவிற்கும் இடையேயான ஒத்துழைப்பு குறித்து பாராட்டு தெரிவித்த அவர், இயற்கை பேரழிவு காலங்களில் இந்தியா உரிய நேரத்தில் உதவுவதற்காக நன்றி தெரிவித்துக் கொண்டார்.
சர்வதேச அரங்குகள் உட்பட இரு நாடுகள் இடையே நெருங்கிய ஒத்துழைப்பு நிலவி வருவதை சுட்டிக்காட்டிய பிரதமர் மோடி, ஐ.நா.பாதுகாப்பு கவுன்சிலில் நிரந்தரமல்லாத உறுப்பினராக தேர்வு பெற்ற “முதலாவது மிகச் சிறிய நாடு” என்ற வரலாற்று சாதனை படைத்துள்ள செயின்ட் வின்சென்ட் மற்றும் க்ரனடைன்ஸ் நாட்டிற்கு பாராட்டு தெரிவித்தார்.
திறன் மேம்பாடு, பயிற்சி, கல்வி, நிதி, கலாச்சாரம் மற்றும் பேரிடர் மேலாண்மை உள்ளிட்ட துறைகளில் இருநாடுகள் இடையேயான ஒத்துழைப்பை மேம்படுத்தவும் இரு தலைவர்களும் முடிவு செய்தனர்.
சிறப்பு சேவைகள் மற்றும் கட்டுரைகள்
உணவு உற்பத்தியில் இந்தியா குறிப்பிடத்தக்க வளர்ச்சியை எட்டியுள்ளது
2022-23-ல் இந்தியாவின் முதன்மையான பயிர் வகைகள் உற்பத்தியில் 3-வது முன்மதிப்பீட்டின்படி, உணவு தானிய உற்பத்தி 3,305.34 லட்சம் டன் இருக்கும் என்று மதிப்பிடப்பட்டுள்ளது. 2013-14-ல் இருந்த 2,650.47 லட்சம் டன் என்பதோடு ஒப்பிடுகையில் இது 650 லட்சம் டன் அதிகமாகும்.
கடந்த பல ஆண்டுகளாக அரிசி, கோதுமை, சோளம், பயறு வகைகள், பருப்பு வகைகள் போன்ற முக்கியமான உணவு தானியங்களின் உற்பத்தி அளவு குறிப்பிடத்தக்க வகையில் இந்தியாவில் அதிகரித்து வந்துள்ளது. இந்த வளர்ச்சி, உணவுப் பாதுகாப்பை உறுதிப்படுத்துவதோடு விவசாயிகளின் பொருளாதாரப் பாதுகாப்பு மற்றும் நிலைத்தன்மையையும் உறுதிப்படுத்துகிறது.
மோட்டா ரக தானியங்களின் உற்பத்தி அதிகரிப்பு நாட்டில் ஊட்டச்சத்து தானியங்களை அதிகரிக்கச் செய்வதில் முக்கியத்துவம் பெற்றுள்ளது. விவசாயிகள் சார்பான அரசின் கொள்கைகள் மற்றும் விவசாயிகள், விஞ்ஞானிகளின் அர்ப்பணிப்பு ஆகியவற்றால் இந்தியாவில் வேளாண் துறை தொடர்ந்த வளர்ச்சியை அடைந்திருப்பதோடு வரும் ஆண்டுகளில் மேலும் வளர்ச்சி அடையும்.
இந்த மதிப்பீடுகள் இந்திய வேளாண் துறையின் முன்னேற்றம் மற்றும் திறன் பற்றிய முக்கிய குறியீடாக உள்ளது. மேலும் வேளாண் உற்பத்தியில் தன்னிறைவு அடைவது, விவசாயிகளின் வருவாயை இரட்டிப்பாக்குவது என்ற நாட்டின் உறுதிப்பாட்டையும் எடுத்துக்காட்டுகிறது.
------
AP/SMB/KPG/GK
(Visitor Counter : 74